Tahkovuori Open
2024-07-20 - 2024-07-21 | Tahko, Sääskiniementie 560, TAHKOVUORI, 73310, Suomi
Tahkovuori Open on Vuorelan Veikkojen järjestämä PDGA C-tierin kilpailu Tahkovuori DiscGolfParkissa. Suomen Frisbeegolfliiton alaisessa kilpailussa pelataan kahtena päivänä ( la-su ) yksi kierros golflähdöillä.
Samassa yhteydessä, ennen viikonlopun kilpailua pelataan perjantaina klo 17.30 yhteislähtönä kaikille avoin parikilpailu, pelimuotona Best shot.
Lisätietoja ja ilmoittautuminen

Perjantain parikilpailu
Viikonlopun kilpailu
Tapahtuman Facebook -sivut

Katso myös

Varaa majoitus
Rinneravintolat
Ruokaravintolat

Funk-piknik
2024-07-20 11:00 - 15:00 (Europe/Helsinki) | Snellmaninpuisto, Kauppakatu 25, Kuopio, Suomi
Kuopio Funk Festin lauantai alkaa ikärajattomalla ja kaikille avoimella Funk-piknikillä. Snellmaninpuistossa soi vinyyli ja paikalla katutanssiworkshop ja graffitiseinät. Piknikin huipentaa klo 14 akustisena esiintyvä BRONZE, SILVER & BRASS.
Bronze Silver & Brass on uusi kahdeksanhenkinen brass band. Soulia, jazzia, hiphoppia ja afrobeat-rytmejä punovat kappaleet syntyvät yhtyeen frontmanin Joose Kyyrön kynästä. Joose on tuttu useista soul- ja funk-yhtyeistä kuten The Funky Sound Foundation, Emilia Sisco ja Frankosun & The Family. Timmion Records julkaisee yhtyeen ensimmäisen 7″ singlen kesällä 2024. Lämmintä, Nostalgista, energistä ja raikasta.
Tapahtumaan on vapaa pääsy
Mikrofonissa Niko Nova, Soul Valpio. Vinyyleissä DJ R2ISDJ2, DJ OK-M, DJ A. Lahti

RIISAn yleisöopastus
2024-07-20 14:00, 2024-07-21 14:00 | RIISA – Suomen Ortodoksinen kirkkomuseo, Karjalankatu 1, Kuopio, 70110, Suomi
Kesällä 2024 RIISA järjestää yleisöopastuksia lauantaisin ja sunnuntaisin kesä-elokuussa. Opastukset alkavat klo 14 museon aulasta, kesto n. 45 minuuttia.
Mukaan opastetulle kierrokselle pääset lunastamalla pääsylipun museoon, 10/8 €, alle 18-v. maksutta, Museokortti käy.

Opastus: Apinat!
2024-07-20 14:00 - 14:45 | Kuopion Museo, Museokatu 1, Kuopio, 70100
Näyttelyopastuksella selvitetään, miten kädelliset kehittyivät, millaisissa ympäristöissä ne elävät, miten eri lajit hankkivat ravintonsa ja monia muita apinamaisia faktoja.
Tälle opastukselle (n. 45 min) pääset osallistumaan museon pääsylipulla (13 / 7 €, alle 18-v. maksutta). Museokortti käy.

Sähkökinkerit 1 & 2
2024-07-20 14:00 - 15:00, 2024-07-20 15:30 - 16:30 | Kulttuuriareena 44, Kauppakatu 44, Kuopio, 70100
BarokkiKuopion Sähkökinkerit kokoavat yhteen Suomen valovoimaisimpia sähköisen taidemusiikin innovaattoreita ja periodimuusikoita!
Iltapäivän aikana kuullaan mm. akustiikkavelho Jonte Knifin sähköklavikordia, Petri Arvon taiturillista sähkönokkahuilismia sekä Tölöläb- kollektiivin huikeita improvisaatioita.
Tölöläb:
Turkka Inkilä, shakuhachi ja live-elektroniikka
Saku Mattila, oboe ja live-elektroniikka
Taavi Oramo, laulu ja live-elektroniikka
Antti Salovaara, fagotti ja live-elektroniikka
Liput 10 €, osta täältä>>

Kuopion taivaan alla -kävelykierros
2024-07-20 14:00 - 16:00 | Kuopio, Kauppakatu 45, Kuopio, 70110
Kävelykierroksella päästään aikamatkalle 30-40-lukujen Kuopioon ja kerrotaan Sirpa Kähkösen Kuopio-sarjan teoksissa esiintyvistä tapahtumista ja elämästä Kuopiossa.
Kierros alkaa Musiikkikeskuksen pääovien läheisyydestä ja päättyy torille. Kesto 2h.
Liput 10 €, osta liput>>

Ompeluseurat - korjaa muoti
2024-07-20 14:00 - 16:00 | KUMMA, Kauppakatu 35, Kuopio, 70100
Onko rakkaimpaan paitaasi tullut reikä? Olisiko kirpparilta löytynyt takki sinulle täydellinen, jos vain sen sisäsauma olisi ehjä? Tule korjaamaan vaatteitasi kestäväksi muodiksi Kuopion taidemuseon sisäpihalle. Ompeluseurat korjausaktiivit neuvovat korjaamisen alkuun, joten kokemattominkin pääsee helposti korjaamisen pariin. Harjoitellaan yhdessä kestävämmän muodin luomista!
Tapahtuma järjestetään Kuopion taidemuseon sisäpihalla (huonolla säällä 2.krs näyttelytilassa). Paikan päältä löytyy korjaamiseen paikkakankaita, lankoja, ompelukoneita ym. Ompeluseurojen Korjaa muoti –tapahtuma sisältyy Kuopion taidemuseon pääsymaksuun, alle 18-vuotiaat ilmaiseksi ja Museokortti käy maksuvälineeksi.

Mooseksen perintö
2024-07-20 15:00, 2024-07-21 15:00 | Koljonvirta Teatteri, Ouluntie 37, Iisalmi, 74120
Maalaiskomedia-trilogian toinen osa Mooseksen perintö nähdään kesällä 2024 Koljonvirta Teatterissa! Toinen osa on jatkoa viime vuoden komedialle Vain muutaman huijarin tähden.
Näytelmässä palataan Kuusniemen kylään, jossa rauhallinen arki ja kesäilta keskeytyy menon ja melskeen myötä, kun Kuusniemen tulevaisuutta suunnitellaan uusiksi Hakkaraisen ja ex-kunnanjohtaja Kiisken toimesta. Mukaan mahtuu aimo annos muutakin vilskettä muun muassa löytyvien kalliomaalauksien, uuden kesäkanttorin ja kylän naisien myötä.
Kesto noin 2,5h, sisältäen väliajan
Liput

29 €
25 € eläkeläinen, opiskelija, varusmies, työtön, pyörätuoli
20 € alle 16-v.
Osta liput>>

Karavaanarit 2
2024-07-20 15:00, 2024-07-21 15:00 | Rauhalahti Teatteri, Rauhankatu 3, Kuopio, 70780
Menestyksekkään musiikkikomedian jatko-osa Karavaanarit 2 nähdään kesällä 2024 Rauhalahti Teatterissa!
Vuosikymmen ja leirintäalue on vaihtuneet – nyt eletään hetkeä ennen suurta lamaa, 90-luvun loppua ja tarkemmin juhannusaattoa. Leirintäalueen omistaja Reiska on kyllästynyt työhönsä ja asiakkaisiin. Ärsyttävien kausipaikkalaisten ja persoonallisten asiakkaiden lisäksi hermoja kiristää angstinen tytär. Yöttömässä yössä kolme pariskuntaa sekoittuvat keskenään ja aamulla ihmetellään, kenen vierestä tällä kertaa herätään.
Kesto noin 2h, sisältäen väliajan.
Ohjaus Ismo Apell, rooleissa Jamppa Kääriäinen, Gary Revell Jr., Kati Rissanen, Ari-Kyösti Seppo, Iitu Apell, Juho Haapoja, Elmiina Apell.
Liput

37 €
34 € eläkeläinen, opiskelija, varusmies, työtön, pyörätuoli
20 € alle 16-vuotiaat
Osta liput>>

Teemaopastus: Meidän tarinamme
2024-07-20 15:00 - 16:00 | Kuopion Museo, Museokatu 1, Kuopio, 70100
Evoluutio saa aikaan ihmeellisiä asioita. Yksi sen luomuksista on kahdella jalalla liikkuva kädellinen, joka viettää päivänsä monimutkaisia systeemeitä rakentaen ja elämän tarkoitusta ihmetellen. Noin tunnin mittaisella teemaopastuksella syvennytään lajin kiehtovaan menneisyyteen – tämä on meidän tarinamme!
Opastusmaksu 3 € + museon pääsymaksu (13 / 7 €, alle 18-v. maksutta). Museokortti käy. Opastusmaksua ei peritä alle 18-vuotiailta.

Korttelimuseon miekkailunäytös
2024-07-20 15:00 - 16:00 | Kuopion Korttelimuseo, Kirkkokatu 22, Kuopio, 70100, Suomi
Miekkailu on fyysinen laji, jossa on historiallinen kaiku.
Savon miekka järjestää Kuopion korttelimuseon pihapiirissa kesän aikana miekkailunäytöksiä lauantaisin/perjantaisin sekä avoimia harjoituksia muutamana keskiviikkona. Myös näytösten jälkeen on mahdollisuus kokeilla itse miekkailua. Vapaa pääsy.
Tervetuloa tutustumaan miekkailuun – olisiko siitä vaikka uudeksi harrastukseksi!
Ajankohdat ja teemat

Lauantaina 6.7. klo 15 näytös: keskiaikainen kaksintaistelu
Keskiviikkona 10.7. klo 16.30 avoimet harjoitukset
Lauantaina 20.7. klo 15 näytös: keskiajan taistelukenttä
Keskiviikkona 24.7. klo 16.30 avoimet harjoitukset
Lauantaina 10.8. klo 15 näytös: uuden ajan kaksintaistelu
Perjantaina 23.8. klo 19 näytös: uuden ajan taistelukenttä

Viisi tytärtäni
2024-07-20 15:00 - 17:00, 2024-07-21 15:00 - 17:00 | Simolan Kesäteatteri, Simolantie 41, NIlsiä, 73300, Suomi
Nilsiän Harrastajateatterin kesän 2024 näytelmä on Liisamaija Laaksosen näytelmä ”Viisi tytärtäni”. Näytelmää esitetään Simolan kesäteatterissa, Nilsiässä 13.7.-4.8.2024.
”Viisi tytärtäni” on kantaesitys, jonka sovituksen ovat tehneet alkuperäistekstin kirjoittanut Liisamaija Laaksonen sekä Antti Heikkinen. Elämänmakuinen draama kertoo Rannan perheestä – isästä, äidistä ja viidestä tyttärestä. Päärooleissa vanhempina Hanna Liira ja Pekka Räsänen. Tyttärinä nähdään Lea Kuikkaniemi, Emma Venehsalo, Siiri Savolainen, Annastiina Niemi ja Venla Ronkainen. Näytelmän ohjaavat Antti Heikkinen ja Pekka Räsänen.
Esityksen kesto on väliaikoineen noin 2 tuntia.
Simolan kesäteatterin ( Simolantie 41, Nilsiä ) 300 -paikkainen katsomo on katettu, joten teatterikokemus on miellyttävä myös sateisella säällä. Väliaikatarjoilut hoituvat sujuvasti kolmessa kahviopisteessä ja herkut voi nautiskella katetulla, kesäksi 2024 laajennetulla terassilla. Teatteri on myös esteetön.
Liput ja varaukset

Aikuiset 20€, lapset 10€
Eläkeläiset ja opiskelijat 15€
Ryhmät min. 20 hlöä 15 €

Lippujen ennakkovaraukset ja tiedustelut puh. +358 50 409 9619 ( klo 12-18 ). Ryhmävarauksia voi tehdä myös sähköpostitse nilsianharrastajateatteri(at)gmail.com.
Lisätietoja Nilsiän Harrastajateatterin verkkosivuilta.

Funk-risteily
2024-07-20 16:00 - 20:00 | Kuopion Matkustajasatama, Makasiininkatu 1, Kuopio, 70100
Osana Kuopio Funk Festiä järjestetään Funk-risteily M/S Queen R -laivalla lauantaina 20. heinäkuuta 2024!
Mikrofonissa Niko Nova, Soul Valpio. Vinyyleissä DJ A. Lahti, DJ Juicy Leskinen, DJ Riku Ryysyläinen, DJ Stedi ja DJ R2ISDJ2
Laiva liikahtaa laiturista klo 16, joten tule satamaan hyvissä ajoin.
Liput

30 €
Osta liput>>
Yhteislippu risteily + Bronze, Silver & Brass -keikalle 37 €

Osta lippu>>

Jokaiselle Jotakin
2024-07-20 18:00 - 19:00 | Kuopion Tuomiokirkko, Vuorikatu 17, Kuopio, 70100, Suomi
BarokkiKuopion lauantain konsertissa juhlitaan festivaalin välitöntä tunnelmaa ja energisen taiteilijayhteisön luovuutta!
Ohjelmassa kuullaan barokin groundeihin pohjautuvien yhteisnumeroiden ja improvisaatioiden lisäksi festivaalin aikana syntyneiden musiikillisten yhteistyöideoiden hedelmiä.
Käsiohjelma 10 €, osta täältä>>

Trubaduuri Jarkko Kinnunen
2024-07-20 19:00 | Sawohouse, Tarhakuja 1, Kuopio, 70780, Suomi
Sawohousen sisäpihalla trubaduuri Jarkko Kinnunen lauantaina 20. heinäkuuta.
Showtime klo 19, vapaa pääsy.

Kuopio Funk Fest: Bronze, Silver & Brass
2024-07-20 20:00 | Pannuhuone Gust. Ranin, Kauppakatu 25, Kuopio, 70100
Kuopio Funk Festin päättää Bronze, Silver & Brass yhtyeen esiintyminen sekä loppuillan tanssijuhlat Pannuhuoneella.
Bronze Silver & Brass on uusi kahdeksanhenkinen brass band. Soulia, jazzia, hiphoppia ja afrobeat-rytmejä punovat kappaleet syntyvät yhtyeen frontmanin Joose Kyyrön kynästä. Joose on tuttu useista soul- ja funk-yhtyeistä kuten The Funky Sound Foundation, Emilia Sisco ja Frankosun & The Family. Timmion Records julkaisee yhtyeen ensimmäisen 7″ singlen kesällä 2024. Lämmintä, Nostalgista, energistä ja raikasta.
Tanssikenkää jalkaan ja nauhat kireiksi!
Mikrofonissa Niko Nova, Soul Valpio. Vinyyleissä Funk Fest DJ:t.
Live klo 21, liput 15 €. Osta liput>>
Yhteislippu Funk-risteilylle + keikalle 37 € täältä>>

Muuntamon kirppis
2024-07-21 10:00 - 17:00 | Muuntamon Piha, Kauppakatu 8, Kuopio, 70100, Suomi
Muuntamon Pihalla järjestetään kirpputori joka sunnuntai klo 10-17 aina elokuun loppuun saakka. Kirppis järjestetään säävarauksella.
Kirppispaikka 5 €, varaukset ja lisätiedot täältä.
Vilttipaikkoja saatavissa maksutta, kysy lisää henkilökunnalta saapuessa.
25.8. kirppiksen lisäksi poniajelut Sumppi-ponilla klo 12-14.

Remontti
2024-07-21 13:00, 2024-07-21 17:00 | Maaningan Vätysteatteri, Kurolanlahdentie 8, Maaninka, 71670
Maaningan Vätysteatteri esittää kesällä 2024 näytelmän Remontti!
Komediassa seurataan leskirouva Irma Tuulosen talossa sattunutta putkivauriota ja sen aiheuttamaa lattian uusimista, sekä Irman keksimää keinoa saada paikalle vähän enemmän remonttiväkeä.
Liput

20 € aikuinen
15 € eläkeläinen, opiskelija, yli 10 hlö ryhmät
10 € lapsi 7-12-v.
Varaa liput>>
Liput ennakkoon lippu.fi, jossa hintaan lisätään palvelumaksu sekä toimitus- ja maksutapamaksu.

Rakkautta Ryytimaalla
2024-07-21 14:00 | Kesäteatteri Tammenranta, Kurkimäentie 12, Hiltulanlahti, 70870
Kesäteatteri Tammenranta Kuopion Vehmasmäessä esittää kesällä 2024 hulvattoman komedian Rakkautta Ryytimaalla!
Näytelmässä seurataan Ryytimaan perhettä, joka kokee monenlaisia koetuksia nykymaailman kulkiessa eteenpäin. Koronan jälkeen kestettävänä on kaiken maailman digivirukset ja muut maailman hulluudet.
Pysäköinti Kurkimäentie 12 ja 13.
Käsikirjoitus Markku Hyvönen, ohjaus Jukka Kolehmainen. Näytelmän tuottaa Vehmasmäen Nuorisoseura ry.
Liput

20 € aikuiset
18 € opiskelijat, eläkeläiset ja ryhmät (väh. 10 hlöä)
10 € lapset 7-12-v.
Osta liput>>

Opastus: Paratiisi
2024-07-21 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Suomalainen muoto koetaan usein tiukan funktionaaliseksi ja pelkistetyksi, aika vakavaksikin. Paratiisi kertoo toisenlaisen tarinan rönsyilevästä, värikkäästä ja jopa nauravaisesta keramiikkataiteesta. Näyttelyssä taidekeramiikan vanhat mestarit Juseliuksesta Kaipiaiseen kohtaavat nykykeramiikkataiteen mielenkiintoisimpia tekijöitä.
Näyttelyyn on saatu lainaan keramiikkataiteen ehdottomia klassikoita Collection Kakkosesta, joka on maailman laajin suomalaisen lasi- ja keramiikkataiteen kokoelma. Arabian tehtaassa pitkän uran luoneen Birger Kaipiaisen teokset asettuvat koristeellisella väriloistollaan keramiikan, maalaustaiteen ja kuvanveiston välimaastoon. Elin Juseliuksen työskentelyssä on nähtävissä viittauksia itäeurooppalaiseen kansankeramiikkaan, art decoon ja klassismiin. Moniulotteisen Tyra Lundgrenin kukkean kepeät teokset huokuvat ilmavuutta. Michael Schilkinin ja Taisto Kaasisen eläinfiguurit ovat täynnä lempeää tyylittelyä ja huumoria.
Aiemmin keramiikkateokset häilyivät käyttöesineen ja taiteen välimaastossa, sittemmin keramiikka on ottanut oman vahvan asemansa taiteessa. Itsenäiseen vuoropuheluun vanhempien mestareiden kanssa on Paratiisiin kutsuttu Marianne Huotari, Ninni Luhtasaari, Pekka Paikkari ja Armi Teva. He kaikki edustavat nykykeramiikkataiteen runsaampaa haaraa.
Kansainvälisesti tunnetun Marianne Huotarin juuret tekstiilitaiteessa näkyvät hänen keramiikkateoksissaan. Ninni Luhtasaari ja Armi Teva hulluttelevat materiaaleilla ja taiteella. Pekka Paikkarin teoksissa yhdistyy massiivisuus ja herkkyys.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Nuotin vierestä
2024-07-21 14:30 | Kesäteatteri Eerola, Kuorevirrankatu 14, Kiuruvesi, 74700
Kiuruveden Kesäteatteri Eerola esittää kesällä 2024 näytelmän Nuotin vierestä!
Musiikilla maustettu komedia kertoo Arton selvien sävelien uusiksi menemisestä kohtalon ja äidin haaveiden puuttuessa peliin.
Nuotin vierestä perustuu samannimiseen elokuvaan, joka on sovitettu näytelmäksi elokuvan käsikirjoittaja Johanna Hartikaisen toimesta. Käsikirjoittajina ovat toimineet myös Hanna Suurhasko ja Ola Tuominen. Ohjaaja Maiju Nousiainen-Marjoniemi, tuottaja Seija Suhonen.
Liput

20 €
18 € opiskelija, eläkeläinen, varushenkilö
10 € lapset 6-16-v, alle 6-vuotiaat maksutta
16 € ryhmät (väh. 10 hlöä)
Osta liput>>

Rossignols Amoreux – säihkyvät satakielet
2024-07-21 15:00 - 16:00 | Kuopion Tuomiokirkko, Vuorikatu 17, Kuopio, 70100, Suomi
BarokkiKuopion päätöskonsertissa sukelletaan barokkioopperan loisteliaaseen maailmaan ja kuullaan musiikkia Jean Philippe Rameaun ja Georg Friedrich Händelin oopperoista.
Sopraano Rachel Fenlonin tähdittämän konsertin värikäs hahmogalleria ulottuu aina Kleopatran kaltaisista historian supertähdistä Kauneuden kaltaisiin yleisinhimillisen filosofisiin kertojahahmoihin. He tuovat vuorollaan mukanaan valokeilaan omat säihkyvät tai jo hiipumassa olevat hetkensä – Kleopatran valkohehkuisena säkenöivän raivon, Telaïren lohduttoman surun viimeisen kalpean liekin äärellä, Mietteliäisyyden hyväntuulisena kimmeltävän kilpalaulun lintujen kanssa ja satakielten ympäröimän, umpirakastuneen Aricien riemun.
Rachel Fenlon, sopraano
Ensemble Nylandia
joht. Matias Häkkinen
Käsiohjelma 10 €, osta täältä>>

Laiturimarkkinat
2024-07-21 16:00 | Teatteri Hermanni, Postitie 32, Syvänniemi, Suomi, 71570
Syvänniemen Teatteri Hermanni esittää kesällä 2024 näytelmän Laiturimarkkinat.
Laiturimarkkinat on hersyvän hauska laulunäytelmä, joka kertoo Kurttulan kunnan juhannusmarkkinoiden uudistamisesta Laiturimarkkinoiksi. Ainoastaan laituri puuttuu, joten toimeen tartutaan rivakasti ja laituri päätetään hankkia koettelemuksista piittaamatta.
Ohjaus Tea Sorjonen, käsikirjoitus Ilkka Malmi, sävellys Ari Hyvönen. Esitysoikeudet Sunklo ry.
Liput

19 €
17 € ryhmät
9 € lapset alle 13-v.
Liput suoraan teatterista info@teatterihermanni.fi / 044 270 8827, lippu.fi tai lippukaupasta. Lippu.fi ja lippukaupassa lippujen hintaan lisätään palvelumaksu.

Tanssin huumaa -kesäkonsertti
2024-07-21 16:00 | Hölökkälän navetta, Hölökkäläntie 54, Kuopio, 71150, Suomi
Musiikkia maaseudulla: Tanssin huumaa -kesäkonsertti Riistaveden Pelonniemellä, idyllisessä Hölökkälän navetassa.
Ohjelmassa on sellolle ja pianolle sovitettua tanssimusiikkia, esiintyjinä Finlay Hare (sello) ja Iiris Hare (piano). Tilasta varataan alue myös tanssijoille.

Vapaa pääsy, käsiohjelma 10€/hlö
Paikan päällä myynnissä kahvia ja pullaa, kahvio avoinna klo 15.30 alkaen.

Tapahtumapaikan osoite on Hölökkäläntie 54, 71150 Vartiala ( Riistavesi, Kuopio ).
